CELEX: 32020R0624
Language: et
Date: 2020-04-30 00:00:00
Title: Komisjoni rakendusmäärus (EL) 2020/624, 30. aprill 2020, millega registreeritakse kaitstud päritolunimetuste ja kaitstud geograafiliste tähiste registris nimetus [Cappero delle Isole Eolie (KPN)]

7.5.2020   
               
               
                  ET
               
               
                  Euroopa Liidu Teataja
               
               
                  L 144/12
               
            
         KOMISJONI RAKENDUSMÄÄRUS (EL) 2020/624,
         30. aprill 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus [Cappero delle Isole Eolie (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:
         
                     (1)
                  
                  
                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Cappero delle Isole Eolie“ (2).
                  
               
                     (2)
                  
                  
                     Komisjon sai Malfa, Leni ja Santa Maria Salina omavalitsusüksustelt määruse (EL) nr 1151/2012 artikli 51 lõigete 1 ja 2 kohase põhjendatud vastuväidet sisaldava vastulause, mille ta tunnistas vastuvõetamatuks. Vastavalt määruse (EL) nr 1151/2012 artikli 49 lõike 3 esimesele lõigule koostoimes artikliga 51 võivad õiguspärast huvi omavad füüsilised või juriidilised isikud, kes on asutatud või kelle elukoht on liikmesriigis, kus taotlus esitati, esitada vastulause üksnes riigisisese vastuväidete esitamise menetluse raames.
                  
               
                     (3)
                  
                  
                     Seega tuleks nimetus „Cappero delle Isole Eolie“ (KPN) registreerida,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Nimetus „Cappero delle Isole Eolie“ (KPN) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. aprill 2020
            
               
                  Komisjoni nimel
               
               presidendi eest
               
                  komisjoni liige
               
               Janusz WOJCIECHOWSKI
            
         
         
            (1)  ELT L 343, 14.12.2012, lk 1.
         
            (2)  ELT C 402, 28.11.2019, lk 26.
         
            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).